stanford-oval/wikipedia huggingface dataset:
Stadin Panimo
Historia

Stadin Panimo perustettiin alun perin yhtiönä vuonna 1998. Ensimmäiset panimolaitteet rakennettiin alun perin Helsingin kaupungin omistamaan vanhaan kalatukkuhalliin Kalasataman Tukkutorilla vuonna 1999. Panimon perustajat olivat:
Kari Likovuori (olutasiantuntija ja -luennoitsija, olutseura-aktiivi ja kotioluen panija),
Ari Järmälä (pitkän linjan kotipanija, joka on saavuttanut useita Vuoden kotipanija -titteleitä Suomen Kotiolutyhdistyksen (SKOOL) vuotuisissa kotiolutkilpailuissa),
Ilkka Sysilä (Mustialassa useita pienpanijoita valmentanut pienpanimokouluttaja),
Timo Konttinen (yrittäjä, oluttuomari, käynyt myös Mustialan pienpanimokoulun), ja
Juha Paronen (taloustuntija).
Stadin Panimosta tuli ensimmäinen helsinkiläinen kaupallinen sahtipanimo sen valmistettua ensimmäiset sahtinsa, Stadin Kundin ja Stadin Friidun, syksyllä 1999. Panimon ensiesiintyminen tapahtui St. Urho's Pubin sahtiviikoilla 14.3.2000. Sahtien esittelyn jälkeen alkoi muiden oluttyylien valmistus toukokuussa 2000.
Panimo toimi samassa sadan neliön tilassa työllistäen yhden kokopäiväisen panimomestarin. Vuosina 2006–2007 Stadin Panimo työllisti myös yhden osa-aikaisen olutmestarin, Patrik Koskisen. Viimeisenä "vanhan Stadin Panimon" olutmestarina toimi Tom Skog.[lähde? ]
Huhtikuussa 2007 Stadin Panimon ilmoitettiin lopettaneen toimintansa. Syyksi yhtiön hallituksen puheenjohtaja Timo Konttinen kertoi, että yhtiö oli tappiollinen, eikä sen toimintaa kannattanut jatkaa vain harrastuksena. Oluiden reseptit jäivät Konttisen haltuun. Omistuksen siirto ei tapahtunut täydessä yksimielisyydessä.
Historia > Uusi aloitus

Panimon omistajaksi lähes yksin jäänyt Timo Konttinen sijoitti heinäkuussa 2008 panimoon yli 100 000 euroa lisää rahaa, joilla hankittiin muun muassa uusia käymisastioita ja pullotuslinja. Tarkoituksena oli myös tehdä lagerolutta, jota panimo ei ole aiemmin pystynyt kylmätilojen puuttuessa tekemään. Ensimmäisen pullo-oluensa Stadin Pale Alen uudistunut Stadin Panimo julkaisi toukokuussa 2009.
Vuonna 2013 panimo muutti Kalasataman tiloistaan Suvilahteen. Keväällä 2015 uutisoitiin panimoravintolan avaamisesta pienpanimon yhteyteen.
Tuotteet

Stadin Panimolla on ollut poikkeuksellisen laaja olutvalikoima. Olutta on pantu Konttisen mukaan satoja erilaisia. Osaa oluista on lisäksi myyty eri tuotenimillä, kuten eri olutravintoloiden nimikkokausioluina. Panimon keskeisenä liikeideana olikin tilauksesta valmistettavien omaoluiden myynti, johon pieni 500–900 litran keittokapasiteetti sopi hyvin. Valikoima kattaa lähes kaikki tärkeimmät oluttyylit.[lähde? ]
Tuotteet > Esimerkkejä Stadin Panimon oluista

American Pale Ale: Valittiin Vuoden Olueksi Helsinki Beer Festivalilla 2005
Alpo's IPA: Suomen toiseksi katkerin olut (katkeruus 95 EBU)
Stadin American Lager: Voittanut vuonna 2012–2013 Suomen paras olut-kilpailun alle 4,7 % pohjahiivaolut kategoriassa.
Stadin Panimolla on myös lukuisia muita voittoja ja sijoituksia samaisesta kilpailusta viime vuosilta.
Aiheesta muualla

Stadin Panimon kotisivut
Tikkanen, Unto, "Pienpanimokentällä jyvät eroon akanoista", Juomanlaskija-lehti 1/2001
Suomen panimot
| --- | --- |
Suuret panimot:   Hartwall  Olvi  Sinebrychoff 
Pienpanimot:   Hailuodon Panimo  Hollolan Hirvi  Fiskarsin Panimo  Laitilan Wirvoitusjuomatehdas  Lammin Sahti  Mallaskoski  Malmgårdin Panimo  Nokian Panimo  Panimoravintola Beer Hunter's  Panimoravintola Bruuveri  Panimoravintola Koulu  Koskipanimo (Panimoravintola Plevna)  Panimoyhtiö Hiisi  Panimoyhtiö X  Perhon Panimo  Saimaan Juomatehdas  Sonnisaari Panimo  Stadin Panimo  Stallhagen  Suomenlinnan Panimo  Teerenpeli  Vakka-Suomen Panimo 
Katso myös:   Pienpanimo  Panimo 
Stadin Panimon vanha logo vuoteen 2013 asti.
Stadin Panimon Double Oat Malt Stout
Alpo Tiitinen

Alpo Tiitinen (17. elokuuta 1917 Kotka – 8. lokakuuta 1992 Tampere) oli suomalainen toimittaja.
Tiitinen suoritti keskikoulun Mikkelin lyseossa ja jatkoi opintojaan Työväen Akatemiassa ja erilaisilla kursseilla. Hän työskenteli vuodesta 1945 lähtien toimittajana Savon Kansassa ja Kansan Lehdessä. Tiitisestä tuli Vapauden toimitussihteeri vuonna 1947 ja päätoimittaja vuonna 1954. Vuonna 1962 hän siirtyi toimituspäälliköksi Pohjanmaan Kansaan, jonka päätoimittajana hän työskenteli vuosina 1975–1980.
Puoluekannaltaan sosiaalidemokraattinen Tiitinen toimi myös kaupunginvaltuutettuna ja hoiti erilaisia luottamustehtäviä. Eläkkeelle jäätyään hän kirjoitti lehtiin teatteriarvosteluja ja harrasti maalausta.
Stiftelsen Brita Maria Renlunds minne

Stiftelsen Brita Maria Renlunds minne (Brita Maria Renlundin muistosäätiö) on Karl Herman Renlundin vuonna 1918 äitinsä muistolle perustama ruotsinkielinen säätiö. Se tuki uuden Lastenklinikan rakennuttamista 2000-luvulla.
Suomen ruotsalaisen kansanpuolueen hallitsema Svenska kulturfonden ja Stiftelsen Brita Maria Renlunds minne ovat yhdessä  Uuden Lastensairaalan Tukisäätiön (Stiftelsen Nya Barnsjukhusets Stöd) perustajia.
Toiminta ja tavoitteet

Stiftelsen Brita Maria Renlunds minnen perustajan toiveiden mukaisesti, säätiön hallituksessa on aina toiminut ainoastaan naisia. Kiinteätä omaisuutta on säätiön omistuksessa vähän, suhteutettuna yli 300 miljoonan euron pääomaan. Säätiö omistaa asuntoja, joita vuokrataan pääasiassa ruotsinkieliselle päiväkotihenkilöstölle.
Säädösten mukaisiin tavoitteisiin lukeutuvat
Lastenhoidon edistäminen, riippumatta huoltajien kansallisuudesta, uskonnosta tai kielestä
Ruotsinkielisen päivähoidon ja kouluympäristöjen parantaminen, sekä sekä lasten ja nuorison hyvinvoinnin edistäminen.
Toimintaalueisiin kuuluvat ensisijaisesti Helsinki ja Kokkola.
Säätiön vuosittaisesta tuotosta korkeintaan neljäsosa sijoitetaan pääomaan. Loput tuotosta käytetään tavoitteiden edistämiseen.
Aiheesta muualla

kotisivu (ruotsiksi)
Alpo Setälä

Ahto Alpo Olavi Setälä (21. kesäkuuta 1908 Kokemäki – 4. joulukuuta 1979 Helsinki) oli suomalainen eversti, joka toimi Sotakorkeakoulun johtajana.
Setälän vanhemmat olivat Edvard Optatus Setälä and Emma Sofia Thurén ja puoliso Ella Maria Viita. Setälä tuli ylioppilaaksi Haminan yhteiskoulusta 1929. Kadettikouluun hän meni seuraavana vuonna ja astui koulun suoritettuaan palvelukseen Kenttätykistörykmentti 1:een toukokuussa 1932. Setälä toimi Sotakorkeakoulun vt. johtajana 1960-luvun alussa, puolustusvoimien palveluksesta hän erosi Sotakorkeakoulun opettajana marraskuussa 1966.
AlphaTauri AT04

| AlphaTauri AT04 |
| --- | --- |

Talli:   AlphaTauri
Suunnittelija(t):  Jody Egginton
Kuljettajat:  3.  Daniel Ricciardo 21.  Nyck de Vries 22.  Yuki Tsunoda 40.  Liam Lawson
Testikuljettajat:   Liam Lawson
Teknisiä tietoja
Renkaat:  P Pirelli
Runko:  AT04
Moottori:  Red Bull RBPTH001
Kilpailuhistoria
Debyytti:   Bahrainin GP 2023
Kilpailuja:  22
Voittoja:  0
Paalupaikkoja:  0
Nopeimpia kierroksia:  1
Palkintosijoja:  0
MM-pisteitä:  25
Valmistajien maailmanmestaruuksia:  0
Kuljettajien maailmanmestaruuksia:  0
Viimeinen kilpailu:  Abu Dhabin GP 2023
AlphaTauri AT04 oli Formula 1 -talli AlphaTaurin käyttämä auto kaudella 2023. Autolla kilpailivat Nyck de Vries, Yuki Tsunoda, Daniel Ricciardo ja Liam Lawson.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | Moottori | Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2023 | AlphaTauri | Honda | P |  | BHR | SAU | AUS | AZE | MIA | MON | ESP | CAN | AUT | GBR | HUN | BEL | NED | ITA | SIN | JPN | QAT | USA | MXC | SÃP | LVG | ABU | 25 | 8. |
| 2023 | AlphaTauri | Honda | P |  Nyck de Vries | 14 | 14 | 15† | Kesk. | 18 | 12 | 14 | 18 | 17 | 17 |  |  |  |  |  |  |  |  |  |  |  |  | 25 | 8. |
| 2023 | AlphaTauri | Honda | P |  Daniel Ricciardo |  |  |  |  |  |  |  |  |  |  | 13 | 16 | Louk. |  |  |  |  | 15 | 7 | 13 | 14 | 11 | 25 | 8. |
| 2023 | AlphaTauri | Honda | P |  Liam Lawson |  |  |  |  |  |  |  |  |  |  |  |  | 13 | 11 | 9 | 11 | 17 |  |  |  |  |  | 25 | 8. |
| 2023 | AlphaTauri | Honda | P |  Yuki Tsunoda | 11 | 11 | 10 | 10 | 11 | 15 | 12 | 14 | 19 | 16 | 15 | 10 | 15 | DNS | Kesk. | 12 | 15 | 8 | 12 | 96 | 18† | 8 | 25 | 8. |
| 2023 | AlphaTauri | Honda | P |  Isack Hadjar |  |  |  |  |  |  |  |  |  |  |  |  |  |  |  |  |  |  | TD |  |  |  | 25 | 8. |
Aiheesta muualla

Kuvia tai muita tiedostoja aiheesta AlphaTauri AT04 Wikimedia Commonsissa
Suomen sosiaalipsykologit

Suomen sosiaalipsykologit ry on yhdistys, johon kuuluu sekä valmistuneita että vielä opiskelevia sosiaalipsykologian maistereita. Suomen sosiaalipsykologit ry on perustettu vuonna 1999. Yhdistyksen tarkoituksena on sosiaalipsykologian maistereiden ammatillisen ja yhteiskunnallisen aseman parantaminen, tunnetuksi tekeminen ja valmistuneiden ammattitaidon kehittäminen. Yhdistys pyrkii myös edistämään alan koulutusta ja tutkimusta sekä toimimaan yhdistävänä elimenä. Yhdistys julkaisee lehteä Sosiaalipsykologi.
Aiheesta muualla

Suomen sosiaalipsykologit ry:n kotisivut
Agfa

| Agfa |
| --- | --- |

ISIN:  BE0003755692
Perustettu:  1867
Kotipaikka:  Mortsel, Belgia
Toimiala:  kemianteollisuus
Henkilöstö:  11 730
Kotisivu:  agfa.com
Infobox OKVirheellinen NIMI-arvo: 
Agfan vanha valomainos Lissabonissa 1994.
Agfa-Gevaert N.V. (Agfa), myös AGFA, on eurooppalainen monikansallinen kemian alan yritys, joka tuottaa analogiseen valokuvaukseen liittyviä materiaaleja sekä lääketeollisuuden ja graafisen teollisuuden aineita ja laitteita.
Se on perustettu 1867, ja työllistää 14 000 henkeä. Agfan päämaja sijaitsee Mortselissa, Belgiassa.
Toisen maailmansodan aikana Agfa oli osa suurimpien saksalaisten kemianteollisuusyritysten konglomeraattia IG Farbenia.
Agfa oli tunnettu kameroistaan, diaprojektoreistaan, suurennuskoneistaan ja valokuvausmateriaaleistaan, kuten mustavalko- ja värifilmeistään sekä vedostuspapereista ja -kemikaaleista. Gevaertin erikoisala oli röntgenkuvaus. Yhtiöt fuusioituivat 1964. Agfa-Gevaert listautui pörssiin 1999. Vuonna 2004 Agfa-Gevaert luopui valokuvausbisneksestä ja on nyt puhtaasti tuotantohyödykkeitä valmistava yhtiö, joka myy tuotteitaan vain yritys- ja ammattikäyttöön.
Agfa Graphics -yksikkö tuottaa sivunvalmistus- ja muita prepress-tuotteita kirjapainoille sekä suuria mustesuihkutulostimia ammattikäyttöön. Agfa Healthcare valmistaa materiaaleja ja laitteita radiologiseen kuvantamiseen ja muuhun lääketieteellisen tiedon hankintaan ja käsittelyyn. Agfa Specialty Products -yksikön tuotteita ovat mm. elokuvafilmit, ilmakuvaustuotteet, mikrofilmit ja muut erikoisalojen kuvausmateriaalit.
Aiheesta muualla

Kuvia tai muita tiedostoja aiheesta Agfa Wikimedia Commonsissa
Stephen Griffiths

Stephen 'Crossbow Cannibal' Griffiths (s. 24. joulukuuta 1969) on brittiläinen sarjamurhaaja.
Griffiths murhasi kesien 2009 ja 2010 välillä kolme naista, jotka työskentelivät prostituoituina. Murhissa on paljon samaa kuin Bret Easton Ellisin kirjoittamassa romaanissa Amerikan Psyko.
Kuten kirjan päähenkilö, myös Griffiths saalisti prostituoituja, eli kaksoiselämää ja omien sanojensa mukaan jopa söi uhrejaan. Griffiths eli näennäisen normaalisti. Hän opiskeli kriminologiaa ja teki tutkimusta 1800-luvulla Bradfordissa tapahtuneista surmista. Griffithsin murhaamat naiset olivat iältään 31-, 36-, ja 43-vuotiaita. Griffiths jäi kiinni toukokuussa 2010 talonmiehen katsottua rutiininomaisesti viimeisen viikon nauhoitukset.
Murhat

Murhiin liittyvästä kannibalismista poliisi ei ole löytänyt todisteita, mutta uskoo Griffithsin sanaan. Uhreja on mahdollisesti enemmän. Kuulusteluissa Griffiths nosti kuusi sormea pystyyn, kun häneltä kysyttiin uhrien lukumäärää. Hän ei kuitenkaan ole suostunut kertomaan kolmesta mahdollisesta muusta tapauksesta mitään.
Poliisi löysi miehen asunnosta muun muassa kaikkien kolmen uhrin verta ja lukuisia kirjoja sarjamurhaajista. Iltapäivälehdistön käyttämän lempinimen "Varsijousikannibaali" hän sai lausuttuaan sen ensimmäisessä oikeusistunnossa kun hänen nimeään kysyttiin.
Jotkut psykologit uskovat, että surmaajan toiminta valvontakameroineen, videoineen ja oikeussalifarsseineen oli yksi motiivi teoille. Hän halusi kuuluisaksi.
Murhat > Suzanne Blamires

36-vuotiasta Suzanne Blamiresia Griffiths jahtasi porraskäytävässä ja ampui tätä takaraivoon varsijousella. Surman jälkeen mies kääntyi kohti turvakameraa ja näytti keskisormea. Nauhalla näkyy, miten hän raahaa ruumiin pois käytävästä.
Makaaberi näytelmä ei päättynyt tähän. Hetkeä myöhemmin Griffith palasi käytävään ja skoolasi juomatölkillä kameralle.
Murhat > Shelley Armitage

Shelley Armitagen, 31, surman Griffiths kuvasi matkapuhelimella ja kadotti sen junaan. Puhelin oli myyty kahdesti ennen kuin poliisi löysi sen. Video oli yhä tallessa ja yksi vanhemmista etsivistä kuvaili sen sisältöä karmivimmaksi, mitä hän on koskaan nähnyt. Armitagen selkäranka löytyi joesta, samasta kuin Blamiresinkin jäänteet.
Murhat > Susan Rushworth

Kolmannen uhrin tapaus on mystisempi. Ainoa todiste, joka sitoo Griffithsin 43-vuotiaan Susan Rushworthin murhaan ovat kylpyhuoneesta löydetyt verijäljet. Ruumista ei ole toistaiseksi löydetty.
Tuomio

Griffiths tuomittiin joulukuussa 2010 elinkautiseen vankeuteen. Rangaistus on niin sanottu whole life tariff -tuomio, eli Griffiths viettää vankeudessa loppuelämänsä.
Vankeutensa aikana Griffiths on yrittänyt itsemurhaa useasti. Lisäksi hän aloitti Wakefieldin vankilassa lähes 10 kuukautta kestäneen nälkälakon, minkä aikana hänen painonsa putosi 80 kilosta 40 kiloon.
Aiheesta muualla

Crossbow Cannibal given life term for Bradford murder BBC News Bradford 21.12.2010
"Varsijousikannibaali" myönsi kolme raakaa murhaa Iltalehti 21.12.2010
Agglomeraatti

Agglomeraattia liitu- ja jurakaudelta, Alaska, Yhdysvallat.
Réunionin -saari, kivettynyt sedimenttilohkare jossa on paljon agglomeraattia ja breksiaa.
Agglomeraatti (lat. agglomerare, muodostua palloiksi) on kivilaji, joka on muodostunut sedimentistä jossa paljon pommiainesta sisältäviä pyöreitä vulkaanisia yli 64 millimetriä olevia fragmentteja. Sitä syntyy kun sitkeä hapan laava estää sisällään olevia kaasuja purkautumasta. Sen seurauksena se purkautuu räjähtämällä ja voi lentää vulkaanisina pommeina ja heitteinä kasautuen purkausaukon ympärille. Vulkaaniset pommit ovat suurempia kuin 64 millimetriä.
Kulmikasta pyroklatista sedimenttiä sanotaan pyroklastiseksi breksiaksi.
Aiheesta muualla

Agglomerate Encyclopædia Britannica. Viitattu 08.07.2018.
Aggius

| Aggius (Àggju) |
| --- | --- |

 vaakuna
 Sijainti Sassarin maakunnassa
 Aggius
 Koordinaatit: 40.929°0′0″N, 9.064°0′0″E 
Valtio:   Italia
Alue:  Sardinia
Maakunta:  Sassari
Pinta-ala:  
 – Kokonaispinta-ala:  86,31 km²
Korkeus:  514 m
Väkiluku:  1 504
Aikavyöhyke:  UTC+1
 – Kesäaika:  UTC+2
Postinumero:  07020
Suuntanumero(t):    079
Rekisterikilpi:  SS
 
 http://www.comuneaggius.gov.it 
Infobox OKVirheellinen NIMI-arvo: 
Aggius (galluuriksi Àggju) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 1 504 asukasta (vuonna 2016) ja sen pinta-ala on 86,31 neliökilometriä. Se sijaitsee 514 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Aggius Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Almond Joy

Almond Joy on Hershey'sin valmistama suklaapatukka. Patukassa on kookospähkinäsydän sekä kaksi mantelia, jotka on kuorrutettu maitosuklaalla. Käärepaperiltaan Almond Joy on sininen. Almond Joy on Moundsin sisartuote.
Bounty muistuttaa Almond Joyta muotoilunsa puolesta mutta ei sisällä manteleita.
Historia

Almond Joy -patukan loi  Mounds-patukan kehittäjä Peter Paul Candy Manufacturing Co. Patukka esiteltiin vuonna 1946. Vuonna 1978  Peter Paul sulautui Cadburyn kanssa. Hershey's osti Yhdysvaltain markkinointiosuudet yhdistetyltä yhtiöltä vuonna 1988.  Vaikka Peter Paulia ja yhtiötä ei ole enää olemassa, nimi esiintyy siitä huolimatta yhä patukoiden käärepapereissa osana patukan brändinimeä.
1970-luvun aikana Peter Paulin yhtiö käytti sävelmää "Sometimes you feel like a nut / Sometimes you don't / Almond Joy's got nuts / Mounds don't" mainostaakseen sekä Almond Joyta että Moundsia. Sävelmän sanoituksissa olleen lauseen "feel like a nut" (engl. nut = pähkinä, myös sekopää, hullu) kohdalla mainoksessa esiintyi sekopää, joka teki aina kaikenlaista erikoista ja hauskaa, kuten ratsasti hevosella takaperin.
Hershey's ryhtyi 2000-luvulla valmistamaan eri tuoteversioita Almond Joysta, mukaan lukien vuonna 2004 valmistetut Piña Colada ja Double Chocolate Almond Joyt, joita myytiin vain rajoitettu erä, vuonna 2005 valmistetut White Chocolate Key Lime ja Milk Chocolate Passion Fruit Almond Joyt sekä vuonna 2006 valmistetun Toasted Coconut Almond Joyn.
Almond Joy julkisuudessa

Almond Joyta mainostettiin yhdysvaltalaisen ajoneuvokorien valmistajan Budd Companyn M3-junissa Philadelphiassa. Suklaapatukan mainoslause ”Sometimes you feel like a nut, sometimes you don’t” esiintyi Michael Hendersonin funk- ja tanssimusiikkikappaleessa ”Wide Receiver”. Almond Joy oli yhdysvaltalaisessa komedia-draamasarjassa Weeds Nancyn viimeisimmän aviomiehen Judahin suosikkimakeinen. Suklaapatukkaa mainostavaa laulua käytettiinkin sarjan toisen tuotantokauden yhdeksännessä jaksossa.
Almond Joy -patukkapaketin voi nähdä Don Ricklesin takana varastopöydällä elokuvassa Kellyn sankarit Ricklesin puhuessa Clint Eastwoodin kanssa. Yhdysvaltalaismuusikko Princen kappaleessa ”Get Off” esiintyy lause ”strip your dress down like I was strippin’ a Peter Paul’s Almond Joy”. Yksi yhdysvaltalaisyhtye The Allman Brothers Bandin jäsenistä käytti nimenään Almond Joyn muotoiltua versiota Allman Joys. Yhdysvaltalaisen komediasarjan Puisto-osaston toisen tuotantokauden seitsemännessä jaksossa manteleille allerginen Ron Swanson kysyy Annilta, onko tämän juhlissa tarjolla muita patukoita kuin Almond Joyta.
Yhdysvaltalaislaulaja Tom Waitsin albumin Mule Variations kappaleessa ”Chocolate Jesus” mainitaan Almond Joy. Televisiosarja Simpsoneiden jaksossa ”Lisa ihmemaassa” Lisa Simpson ostaa ensimmäiselle seurustelukumppanilleen Almond Joyn Kwik-E-Martista Julietin kanssa.
Almond Joy halkaistuna.
Almodôvar

| Almodôvar |
| --- | --- |
 Almodôvarin katukuvaa
 lippu:  vaakuna
 Almodôvar Portugalin kartalla
Valtio:  Portugali
Alue:  Alentejo
Ala-alue:  Baixo Alentejo
Piiri:  Beja
Hallinto:  
 – Hallinnon tyyppi:  Kunta
 – Pormestari:  António Bota
Pinta-ala:  
 – Kokonaispinta-ala:  778 km²
Väkiluku (2022):  6 728
 – Väestötiheys:  8,6 as./km²
 
 www.cm-almodovar.pt 
Infobox OKVirheellinen NIMI-arvo: 
Almodôvar on Portugalin kunta Bejan piirissä Alentejon hallintoalueella. Sen pinta-ala on noin 778 neliökilometriä ja väkiluku 6 728 (vuonna 2022). Kunnan väestötiheys on siten 8,6 asukasta neliökilometrillä.
Almodôvarin pormestari on sosialistisen puolueen António Bota. Kunnan juhlapäivä on 24. kesäkuuta.
Freguesiat

Aldeia dos Fernandes
Almodôvar
Gomes Aires
Rosário
Santa Clara-a-Nova
Santa Cruz
São Barnabé
Senhora da Graça de Padrões
Aiheesta muualla

Kuvia tai muita tiedostoja aiheesta Almodôvar Wikimedia Commonsissa
Viralliset sivut (portugaliksi)
Bejan piirin kunnat
Aljustrel
Almodôvar
Alvito
Barrancos
Beja
Castro Verde
Cuba
Ferreira do Alentejo
Mértola
Moura
Odemira
Ourique
Serpa
Vidigueira
Abhay Deol

| Abhay Deol |
| --- | --- |
 Abhay Deol vuonna 2015.
Henkilötiedot
Koko nimi:  Abhay Singh Deol
Syntynyt: 15. maaliskuuta 1976 (ikä 48) Bombay, Maharashtra, Intia
Ammatti:  näyttelijä
Sukulaiset:  Dharmendra (setä) Sunny Deol (serkku) Bobby Deol (serkku) Esha Deol (serkku)
Näyttelijä
Aktiivisena:  2005–
Aiheesta muualla
IMDb 
AllMovie
Abhay Deol (oik. Abhay Singh Deol; s. 15. maaliskuuta 1976 Bombay) on intialainen näyttelijä, joka työskentelee pääasiassa hindinkielisessä elokuvateollisuudessa. Hän teki ensiesiintymisensä romanttisessa komediassa Socha Na Tha vuonna 2005. Hänet tunnetaan parhaiten rooleistaan elokuvissa kuten trilleri Manorama Six Feet Under (2007), komedia Oye Lucky! Lucky Oye! (2008), musta komedia Dev.D (2009) ja draamakomedia Zindagi Na Milegi Dobara (2011).
Filmografia

| Vuosi | Elokuva | Rooli | Muuta |
| --- | --- | --- | --- |
| 2005 | Socha Na Tha | Viren Oberoi |  |
| 2006 | Ahista Ahista | Ankush Ramdev |  |
| 2007 | Honeymoon Travels Pvt. Ltd. | Aspi |  |
| 2007 | Ek Chalis Ki Last Local | Nilesh Rastogi |  |
| 2007 | Manorama Six Feet Under | Satyaveer Singh Randhawa |  |
| 2008 | Oye Lucky! Lucky Oye! | Lovinder ”Lucky” Singh |  |
| 2009 | Dev.D | Dev |  |
| 2010 | Road, Movie | Vishnu |  |
| 2010 | Tera Kya Hoga Johnny | Itsenään | Erikoisesiintyminen laulussa ”Shaher Ki Rani” |
| 2010 | Aisha | Arjun Burman |  |
| 2011 | Zindagi Na Milegi Dobara | Kabir Dewan | Myös playback-laulaja laulussa ”Señorita” |
| 2012 | Shanghai | T. A. Krishnan |  |
| 2012 | Chakravyuh | Kabir |  |
| 2013 | Raanjhanaa | Akram Zaidi/Jasjeet Singh Shergill |  |
| 2013 | The Lovers | Udaji | Belgialais-intialais-australialainen elokuva |
| 2014 | One By Two | Amit Sharma |  |
| 2016 | Happy Bhag Jayegi | Bilal |  |
| 2018 | Nanu Ki Jaanu | Nanu |  |
| 2018 | Zero | Aditya Kapoor |  |
| 2019 | Chopsticks | Artist |  |
| 2019 | Hero | Mahadev | Tamilinkielinen elokuva |
| 2019 | Line of Descent | Raghav | Intialais-yhdysvaltalainen elokuva |
| 2020 | What Are the Odds | Valmik | Myös tuottaja |
| 2021 | Idhu Vedhalam Sollum Kathai | Vikramaditya | Tamilinkielinen elokuva |
Aiheesta muualla

Wikimedia Commonsissa on kuvia tai muita tiedostoja aiheesta .
Abhay Deol Internet Movie Databasessa. (englanniksi)
Abhay Deol Allmoviessa (englanniksi)
Alpo Viinikainen

Alpo Antero Viinikainen (s. 25. huhtikuuta 1941 Jyväskylä) on entinen suomalainen pesäpalloilija.
Alpo (Vini) Viinikainen aloitti pesäpalloilun Lohessa, jossa voitti vuonna 1958 TUL:n mestaruuden ja lyöjäkuninkuuden. Välillä Vini edusti PuMua 1961-62 ja Jyväskylän Kiriä 1962-69, voitti Kirissä Suomen mestaruuden 1964, osallistui kahdesti Itä-Länsi -otteluun ja kolmesti Liitto-Lehdistö -otteluun.
Saavutukset > Pelaajana

1 SM-kulta: 1964
3 Itä-Länsi-ottelua: 1961, 1962, 1966